“กรภัทร” ชี้ส่งท้ายปี SET วอลุ่มเบาบาง แนะเก็บ 16 หุ้นรับปัจจัยบวก!
“กรภัทร วรเชษฐ์” คาดท้ายปี SET วอลุ่มเบาบาง คาดไตรมาส 1/66 ตลาดหุ้นไทยยังมีโอกาสไซย์เวย์อัพ แนะหุ้นเด่นตอบรับจีนเปิดเมือง, บาทแข็งค่า กลุ่มโรงไฟฟ้า ชู AMATA ,CRC , CPALL , AOT , TU , AAV , SCGP ,GULF , GPSC, BBL , BAM , BE8 , CBG , ICHI, DELTA ,SAPPE 
“กรภัทร วรเชษฐ์” คาดท้ายปี SET วอลุ่มเบาบาง คาดไตรมาส 1/66 ตลาดหุ้นไทยยังมีโอกาสไซย์เวย์อัพ แนะหุ้นเด่นตอบรับจีนเปิดเมือง, บาทแข็งค่า กลุ่มโรงไฟฟ้า ชู AMATA ,CRC , CPALL , AOT , TU , AAV , SCGP ,GULF , GPSC, BBL , BAM , BE8 , CBG , ICHI, DELTA ,SAPPE
26 ธ.ค. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ ( 26 ธ.ค. 65) ว่า ภาพรวมตลาดหุ้นไทยวันนี้คาดว่าวอลุ่มจะเบาบาง ตามตลาดในภูมิภาคปิดทำการ และอยู่ในช่วงเทศกาลเฉลิมฉลองและเข้าใกล้วันหยุดยาวช่วงปีใหม่
อย่างไรก็ตามคาดว่า ภาพรวมตลาดยังฟื้นตัว ตอบรับตัวเลขเงินเฟ้อสหรัฐต่ำกว่าที่ตลาดคาดการณ์และผ่านจุดสูงสุดไปแล้ว  พร้อมตลาดยังคงเชื่อมั่นว่าเฟดสามรถคุมเงินเฟ้อได้  ขณะที่จีนส่งสัญญาณพยายามอยู่ร่วมกับโควิด-19 ไม่รายงานตัวเลขผู้ติดเชื้อ
นอกจากนี้ คาดช่วงไตรมาส 1/66  ตลาดหุ้นไทยยังมีโอกาสไซย์เวย์อัพ ตอบรับนักท่องเที่ยวต่างชาติไหลเข้าไทยสูงกว่าคาดการณ์ และเศรษฐกิจไทยกำลังฟื้นตัวเนื่อง โดยให้แนวต้าน 1,625 -1,632 จุด ส่วนแนวรับ 1,611 จุด  พร้อมกับประเมิน SET ปีหน้าจะผันผวนในกรอบแนวต้าน 1,750 – 1,820 จุด  แนวรับอยู่ที่ 1,550 จุด ดาวน์ไซต์ค่อนข้างจำกัด
ทั้งนี้ กลยุทธ์การลงทุน แนะหุ้นเด่นธีม China Reopening ได้แก่ บริษัท อมตะ คอร์ปอเรชัน จำกัด (มหาชน) หรือ AMATA , บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC , บริษัท ซีพี ออลล์ จำกัด (มหาชน) หรือ CPALL , บริษัท ท่าอากาศยานไทย จำกัด (มหาชน) หรือ AOT , บริษัท ไทยยูเนี่ยน กรุ๊ป จำกัด (มหาชน) หรือ TU , บริษัท เอเชีย เอวิเอชั่น จำกัด (มหาชน) หรือ AAV , บริษัท เอสซีจี แพคเกจจิ้ง จำกัด (มหาชน) หรือ SCGP
ส่วนกลุ่ม โรงไฟฟ้า ได้แก่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF , บริษัท โกลบอล เพาเวอร์ ซินเนอร์ยี่ จำกัด (มหาชน) หรือ  GPSC  สำหรับกลุ่มที่ตอบรับเงินบาทแข็งค่าจึงเป็นตัวสนับสนุนได้แก่  ธนาคารกรุงเทพ จำกัด (มหาชน) หรือ BBL , บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM , บริษัท เบริล 8 พลัส จำกัด (มหาชน) หรือ BE8 , บริษัท คาราบาวกรุ๊ป จำกัด (มหาชน)  หรือ CBG , บริษัท อิชิตัน กรุ๊ป จำกัด (มหาชน)  หรือ ICHI  
ขณะที่ระยะสั้นแนะนำเก็งกำไร ได้แก่ บริษัทเดลต้า อีเลคโทรนิคส์ (ประเทศไทย) จำกัด (มหาชน)  หรือ DELTA ตอบรับประเด็นฟันด์โฟลว์ไหลเข้าให้กรอบแนวต้านแรก 740 จุด หากผ่านไปได้ทดสอบต้านถัดไป 750 บาท แนวรับ 680 บาท และบริษัท เซ็ปเป้ จำกัด (มหาชน) หรือ SAPPE 